Pe imaginile suprinse de camerele de supraveghere se vede cum Filip Cezar-Constantin, comisarul șef al Poliției Municipale Piatra Neamț, o lovește de mai multe ori pe adolescentă.

Bărbatul care intră în cameră în același timp și care nu intervine este coleg cu șeful Poliției Piatra Neamț.

Din primele informații, se pare că incidentul a avut loc pe 8 martie, în jurul prânzului. Inspectoratul Județean de Poliție a confirmat că cei doi lucrează la Poliția Municipală și a demarat o anchetă.

Tânăra de 14 ani este cunoscută ca având mai multe antecedente penale. Se pare că are la activ mai multe dosare de furt și de tâlhărie, iar în ziua incidentului ea a fost adusă tot pentru un caz de tâlhărie.